**MYKOLO ROMERIO UNIVERSITETAS**

TVIRTINU

Infrastruktūros ir technologijų direktorius

Rimantas Kuliešius

**2024 METŲ VALSTYBĖS TURTO VALDYMO, NAUDOJIMO IR DISPONAVIMO**

**JUO ATASKAITA**

2025-05-

Vilnius

Lietuvos Respublikos švietimo, mokslo ir sporto ministerija (buvusi Lietuvos Respublikos švietimo ir mokslo ministerija), kodas 188603091, pagal 2011 m. gegužės 16 d. Valstybės turto patikėjimo sutartį Nr. S-269/1U-122 perdavė Mykolo Romerio universitetui (toliau - Universitetas) valdyti, naudotis ir disponuoti valstybei nuosavybės teise priklausantį turtą, kurio 2011 m. gegužės 16 d. likutinė vertė buvo 16 203 004,68 Eur (55 945 734,56 Lt).

Pagal patikėjimo sutartį perimto ir naujai sukurto nekilnojamojo turto likutinė vertė 2024 m. gruodžio 31 d. yra 19 059 336,17 Eur, iš jų pagal turto grupes:

|  |  |  |  |  |
| --- | --- | --- | --- | --- |
| Turto grupė | Likutinė vertė 2024-01-01 | Turto vertės pasikeitimas per 2024 m. | | Likutinė vertė 2024-12-31 |
| Padidėjimas (+) | Sumažėjimas (-) |
| Pastatai | 17 988 832,16 | 1 449 998,19 | 772 584,66 | 18 666 245,69 |
| Infrastruktūros ir kiti statiniai | 0 | 0 | 0 | 0 |
| Kiti statiniai | 415 501,78 | 9 219,38 | 31 630,68 | 393 090,48 |
| Nebaigta statyba | 0 | 0 | 0 | 0 |
| Esminio pagerinimo  darbai | 0 | 0 | 0 | 0 |
| Kitas ilgalaikis materialus turtas (pagal panaudos sutartį gautas ilgalaikis turtas) | 0 | 0 | 0 | 0 |
| Iš viso nekilnojamojo turto: | 18 404 333,94 | 1 459 217,57 | 804 215,34 | 19 059 336,17 |

2024 m. gegužės 22 d. LR Vyriausybės nutarimu Nr. 364 buvo reorganizuota nuo 2024 m. spalio 1 d. viešoji įstaiga Marijampolės kolegija jungimo būdu prijungiant ją prie viešosios įstaigos Mykolo Romerio universiteto, kuriam perėjo visos reorganizuojamos viešosios įstaigos Marijampolės kolegijos teisės ir pareigos. Šio nutarimo pagrindu Universitetui buvo perduotas statute numatytai veiklai vykdyti valstybei nuosavybės teise priklausantis ir viešosios įstaigos Marijampolės kolegijos patikėjimo teise valdytas nekilnojamasis turtas (pagal šio nutarimo priedą) valdyti, naudoti ir disponuoti juo patikėjimo teise pagal valstybės turto patikėjimo sutartį 99 metams:

1. Butas / Patalpa – Bendrabučio patalpos, Marijampolė, P. Armino g. 94-3 (unikalus Nr. 4400-5332-5070:8438, bendras plotas − 1 186,20 kv. metro, perduotas plotas − 1 186,20 kv. metro, likutinė vertė 2023 m. gruodžio 31 d. − 78 755,07 Eur);

2. Pastatas – Administracinis, Marijampolė, Vytauto g. 9 (unikalus Nr. 1897-4006-0019, bendras plotas − 2 871,22 kv. metro, perduotas plotas − 2 469,25 kv. metro, likutinė vertė 2023 m. gruodžio 31 d. − 472 260,00 Eur);

3. Kiti inžinieriniai statiniai – Kiemo statiniai, Marijampolė, Vytauto g. 9 (unikalus Nr. 1897-4006-0034, likutinė vertė 2023 m. gruodžio 31 d. − 7 740,00 Eur);

4. Pastatas – Ūkinis pastatas – garažai, Marijampolė, Kvietiškio g. 1 K6 (unikalus Nr. 1885-0001-0385, bendras plotas − 597,63 kv. metro, perduotas plotas − 597,63 kv. metro, likutinė vertė 2023 m. gruodžio 31 d. − 0,00 Eur);

5. Pastatas – Žemės ūkio mašinų laboratorija, Marijampolė, Kvietiškio g. 1 K8 (unikalus Nr. 4400-0430-5282, bendras plotas − 756,68 kv. metro, perduotas plotas − 756,68 kv. metro, likutinė vertė 2023 m. gruodžio 31 d. − 0,00 Eur).

Šio nutarimo pagrindu perduotas Universitetui valstybei nuosavybės teise priklausantis ir viešosios įstaigos Marijampolės kolegijos patikėjimo teise valdytas nekilnojamasis turtas − negyvenamosios patalpos – mokyklos patalpos (unikalus Nr. 1885-0000-3015:0004, bendras plotas − 4 317,21 kv. metro, perduotas plotas − 4 317,21 kv. metro, likutinė vertė 2023 m. gruodžio 31 d. − 369 324,83 Eur), esančios Marijampolėje, P. Armino g. 92-4, valdyti, naudoti ir disponuoti juo patikėjimo teise pagal valstybės turto patikėjimo sutartį iki 2026 m. rugsėjo 1 d.

2024 m. paskelbtas viešasis pirkimas ir pasirašyta Mykolo Romerio universiteto Studentų namų, esančių Didlaukio g. 86, Vilniuje, vidaus patalpų paprastojo remonto, statybos ir remonto darbų I-ojo etapo viešojo pirkimo sutartis. Pradinė sutarties vertė 1 984 400,00 Eur.

Įgyvendintas projektas pagal Klimato kaitos programos lėšų naudojimo 2021 m. sąmatą detalizuojančio plano priemonę (gauta 396 880 Eur subsidija saulės elektrinių parkui įsigyti iš Aplinkos projektų valdymo agentūros). Įsigytas geografiškai nuo elektros energijos vartojimo vietos nutolusio saulės šviesos elektros energijos gamybos įrenginys (saulės elektrinės dalis) pagal 2023 m. birželio 30 d. „Įrenginio pirkimo-pardavimo ir paslaugų teikimo sutartį“. Įrenginio kaina 513 645,00 Eur, įrenginio aptarnavimo ir priežiūros paslaugų vienerių metų kaina yra 8470,00 Eur, paslaugų teikimo terminas – 25 metai.

Pagal 2022 m. vasario 14 d. Vyriausybės nutarimą Nr. 123 „Dėl valstybės turto investavimo ir Mykolo Romerio universiteto savininko kapitalo didinimo“ įgyvendinamas investicijų projektas „Darni aplinka bendruomenei: Mykolo Romerio universiteto nekilnojamojo turto atnaujinimas ir modernizavimas“. 2024 metais Universitetas skelbė keturis viešuosius elektroninius nekilnojamojo turto aukcionus. Įvykusiuose aukcionuose pardavė šį nekilnojamąjį turtą:

1. Kiemo statiniai (kiemo aikštelė, tvora). Unikalus daikto numeris: 1993-1022-3044. Adresas: V. Putvinskio g. 68, Kaunas. Turtas parduotas už 30 000 Eur.
2. Pastatas – Gyvenamasis namas. Unikalus daikto numeris: 1996-5007-3016. Adresas: Kalvarijos g. 31, Kaunas. Turtas parduotas už 30 000 Eur.

2024 m. Universitetas už savo lėšas atliko šiuos remonto darbus:

Universiteto centriniuose rūmuose (Ateities g. 20, Vilnius) atlikta remonto darbų už 72 662,00 Eur. Pagrindiniai atlikti darbai: I korpuse įrengtos Priėmimo centro patalpos, atnaujinta pirmo aukšto bendroji erdvė; atlikti I II korpusų sporto salių atnaujinimo darbai, II korpuso stogo remonto darbai; atliktas keleto administracijos kabinetų, auditorijų bei bendrųjų erdvių remontas.

Atlikti Studentų namų adresu Didlaukio g. 57 ir Didlaukio g. 86 Vilniuje kambarių kosmetinio remonto bei virtuvių atnaujinimo darbai. Įrengti nauji lauko laiptai prie Studentų namų Didlaukio g. 86. Didlaukio g. 57 atlikti lauko laiptų bei fasado remonto darbai. Atlikta darbų už 43 860,00 Eur.

Universiteto Viešojo saugumo akademijos patalpose Kaune atlikta remonto darbų už 13904,23 Eur. Pagrindiniai atlikti darbai: mokomajame korpuse Maironio g. 27 atliktas vandentiekio atšakos montavimas, šilumos punkte karšto vandens vamzdžių remonto darbai ir 209, 213 auditorijose remonto darbai; bendrabutyje Maironio g. 27 pakeista pavara su vožtuvu šilumos punkte, atliktas centrinio šildymo sistemų darbai, šilumos punkto remonto darbai.

2024 metais iš valstybės ilgalaikio materialiojo turto (patalpų) ilgalaikės nuomos per metus buvo sugeneruota 33805,48 Eur. Valstybės ilgalaikio turto nuomininkai už eksploatacines išlaidas sumokėjo 28932,05 Eur. 2024 metais buvo sudarytos 76 valstybės ilgalaikio materialiojo turto (patalpų) įvairaus periodiškumo ir trukmės trumpalaikės nuomos sutartys, atitinkančios teisės aktų nuostatas ir Universiteto interesus. Iš trumpalaikės patalpų nuomos sugeneruota 53684,8 Eur. 2024 m. už patalpų nuomą iš viso gauta 87490,28 Eur.

Ūkio tarnybos vadovas Jonas Pugačiauskas